
Ehitusloa andmine (A. Daumani tn 2) 

1. ASJAOLUD JA MENETLUSE KÄIK

21.03.2018 ehitisregistri elektroonilisse keskkonda laekus läbivaatamiseks  ehitusloa taotlus A. Daumani tn 2 kinnistul automaattankla püstitamiseks ning ehitisteatised tankla hoolekilbi ja  kaubandusliku teabetulbi rajamiseks koos ehitusprojektiga (töö nr 15179/1, peaprojekteerija AS K-Projekt).
A. Daumani tn 2 kinnistul kehtib Ancis Daumani tn 2 ja 6 maa-ala detailplaneering kehtestatud 25.09.2009 Narva Volikogu otsusega nr 139. Detailplaneeringu koostajad on Artes Terrae OÜ (töö nr 18DP06) ja AS K&H (töö nr 05DP40).
A. Daumani tn 2 kinnistul Neste automaattankla ja Hesburgeri kiirtoidurestorani projekteerimiseks on vastuvõetud 13.01.2016 Narva Linnavalitsuse korraldusega nr 24-k projekteerimistingimused.
17.12.2019 ehitisregistri  keskkonnas on genereeritud ehitusloa eelnõu nr 1812271/05703, menetluse nr 129860 ning suunatud Arhitektuuri- ja Linnaplaneerimise Ametile, Linnamajandusametile,  Päästeameti Ida päästekeskusele,  OÜ-le VKG Elektrivõrgud kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt mitu korda tagastatud puuduste kõrvaldamiseks.

10.02.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

12.02.2020 kõik kaasatud isikud kooskõlastasid ehitusloa eelnõu.

Osaühing VKG Elektrivõrgud kooskõlastas tingimisi märkusega:

„1. VKG Elektrivõrgud on ametlikult kooskõlastanud antud projekti nr 15179/1, mis on koostatud 15.10.2019, mida VKG Elektrivõrgud loeb oma ametlikuks kooskõlastuseks. Näiteks sadulauto liikumiskoridor Kangelaste prospekt 35 kinnistule peab olema näidatud läbi olemasoleva põhi värava nagu joonisel TL-4-01 (15.10.2019 variant). Projekti kooskõlastus on lisatud kaasa. 2. Kõik 10.01.2020 kooskõlastuses TKK/7166 toodud tingimused on kohustus täita. 3. VKG Elektrivõrgul puudub kohustus rajad uus sissesõidu värav Kangelaste prospekt 35 kinnistule projektis ette nähtud perspektiivsesse asukohta. Kõik uue sissesõidu värava rajamise ja sellega seotud teede ning elektripaigaldiste (Kangelaste pr 35 kinnistul) ümberehitamisega seotud kulud tasub antud tegevuse initsiaator. 4. Kasutusloa väljastamine kooskõlastada VKG Elektrivõrgud OÜ-ga“.

26.02.2020 Neste Eesti AS ja Hesburger AS kaasomanike esindajad kooskõlastasid OÜ VKG Elektrivõrk esitatud märkused (linnavalitsuse dok. registri nr 1-12.2/2160).
Keskkonnamõju hindamise ja keskkonnajuhtimissüsteemi seaduse (edaspidi KeHJS) § 3 lg 1 p 1 kohaselt hinnatakse keskkonnamõju, kui taotletakse tegevusluba või selle muutmist ning tegevusloa taotlemise või muutmisepõhjuseks olev kavandatav tegevus toob eeldatavalt kaasa olulise keskkonnamõju.

KeHJS § 11 lg 3 kohaselt KeHJS § 6 lg-s 1 nimetatud tegevuse korral algatatakse kavandatava tegevuse keskkonnamõju hindamine (edaspidi KMH) selle vajadust põhjendamata. KeHJS§ 6¹

lg 3, § 11 lg-te 2 ja 4 kohaselt tuleb KeHJS § 6 lg-s 2 nimetatud valdkondade tegevuse ja KeHJS § 6 lg-s 21 viidatud tegevuse korral anda eelhinnang ja otsustada KMH algatamise või algatamata jätmise üle. KeHJS § 6 lg 2 loetelu on KeHJS § 6 lg 4 alusel täpsustatud Vabariigi Valitsuse 29.08.2005 määrusega nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (edaspidi määrus nr 224).

K-Projekt Aktsiaseltsi (12203754) ja Neste Eesti Aktsiaseltsi (10167511) poolt taotletav tegevus ei kuulu KeHJS § 6 lg-s 1 nimetatud tegevuste nimistusse. Ettevõttetaotletav tegevus kuulub KeHJS § 6 lg 2 p-s 16 nimetatud valdkonda, kuid ei ole nimetatud määruses nr 224. 

Samuti ei ole tegemist KeHJS § 6 lg-s 21 nimetatud tegevusega.

Määruse nr 224 § 1 lg 1 ning § 12 p-de 2 ja 3 kohaselt tuleb anda eelhinnang vähemalt 10 000-kuupmeetrise mahutavusega ehitise või ehitiste rajamine nafta, naftakeemia- või keemiatoodete ladustamiseks või vähemalt 10 000-kuupmeetrises mahus nafta, naftakeemia- või keemiatoodete laadimine, välja arvatud keskkonnamõju hindamise ja keskkonnajuhtimissüsteemi seaduse § 6 lõike 1 punktis 32 nimetatud juhul; ning fossiilse kütuse või turba ladustamine kogumahuga vähemalt 1000 tonni. 

Neste Eesti Aktsiaseltsi ehitatava automaatankla mahutid on 30 m3 ja 50 m3 ja aastane laadimiskäive 2000 m3. Seega projekteeritavas automaattanklas Neste Eesti Aktsiaselts ei laadi vähemalt 10 000-kuupmeetrises mahus nafta, naftakeemia- või keemiatoodet, ega ei ladusta fossiilse kütuse või turba kogumahuga vähemalt 1000 tonni.

Lähtudes eelnevast ei ole ettevõtte Neste Eesti aktsiaselts kavandatava tegevuse korral KMH kohustuslik, samuti ei ole vaja anda eelhinnangut vastavalt KeHJS § 6 lg-le 23 ega kaaluda KMH vajalikkust.

Ehitusprojekt vastab sätestatud nõuetele, detailplaneeringule ja projekteerimistingimustele ning ehitisele ja ehitamisele esitatud nõuetele.
Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt   sisaldab ehitisi, mille ehitamisest peab teavitama, siis asendab ehitusteatist ehitusluba.

2.4. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1. Anda ehitusluba A. Daumani tn 2 kinnistul automaattankla, tankla hoolekilbi ja  kaubandusliku teabetulbi püstitamiseks vastavalt ehitusprojektile (töö nr 15179/1, peaprojekteerija AS K-Projekt). 
3.2. Kohustada ehitustööde tellijat täita kõrvaltingimused, mis on käesoleva korralduse punktis 1 esitatud  OÜ-gu VKG Elektrivõrgud poolt ning ehitusloal loetletud märkused.  

4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

